**Protokoll fra årsmøte i foreldrerådet ved   
Høybråten skole 17.10.2016**

**Deltakere**

48 foreldre og sittende representanter i Høybråten skoles foreldrearbeidsutvalg.

**Årsmelding, regnskap 2015/2016 og budsjett 2016/2017**

Årsmeldingen er lagt ut på hfau.no og ble tatt til orientering. Det var ikke merknader til regnskapet eller budsjettforslaget for 2016/2017. Eventuelle merknader eller spørsmål til budsjettforlaget sendes styret@hfau.no. Budsjettforslaget vil presenteres nærmere i møte med klassekontaktene senere i vinter.

**Styre-/og foreldrepresentanter skoleåret 2016/2017**

*Høybråten skoles foreldrearbeidsuvalg (HFAU)*

Valgt til styremedlem for 1 år:

1. Erik Lund (valgt til høsten 2017)

Valgt til styremedlem for 2 år:

1. Mari Brovold (valgt til høsten 2018)
2. Elisabeth Daae (valgt til høsten 2018)
3. Annika Olsson (valgt til høsten 2018)

Sittende styremedlemmer som ikke var på valg

Styremedlem Wenche Jakobsen (valgt til høsten 2017)

Styremedlem Charlotte Sætre (valgt til høsten 2017)

Ny leder av HFAU velges på konstituerende møte for nytt styre.

Ausra Pavoliene vil være ekstraressurs for Stikk innom framover.

*Regnskap/Foresatte som skal gjennomgå HFAUs regnskap 2016/2017*

Inga Gjerdalen fortsetter inntil videre med å administrere bankkonto og føre regnskapet.

Styret må finne en ny representant som kan gjennomgå regnskapet 2016/2017.

*Driftsstyret:*

Driftsstyrets representanter velges på høsten og trer inn i sine verv 1. januar påfølgende år. Alle nye medlemmer av driftsstyret velges i utgangspunktet for to år. Josef Noll har barn på skolen ut skoleåret 2016/2017 og vil erstattes av varamedlem når han går ut av driftsstyret.

Fung. styreleder Josef Noll (valgt til 30.06.2017)

styremedlem Berit Valsvik Maasø (valgt til 31.12.2018)

varamedlem Inga Gjerdalen (valgt til 31.12.2018)

*Varamedlemmer som ikke var på valg:*

varamedlem Leela Borring Låstad (valgt til 31.12.2017)

varamedlem Ronny Maasø (valgt til 31.12.2017)

*Skolemiljøutvalget*

Tove Lafton (valgt til 31.12.2017)

Torgeir Ruden (valgt til 31.12.2017)

**Vedtektsendring §8**

Det er behov for endring av FAUs vedtekter ifm. søknad om organisasjonsnummer i Brønnøysundregisteret. Søknad om organisasjonsnummer er nødvendig pga. bankkonto. Per i dag har kontoen fiktivt personnummer og dette er ikke i tråd med dagens regelverk som bl.a. skal forhindre hvitvasking av penger.

Gjeldende vedtekter §8 heter:

«Vedtektene gjennomgås en gang i året. Forslag til endringer i vedtektene sendes skriftlig til FAU. Endringene tas opp og vedtas/vedtas ikke på møte i foreldrerådet.»

Det er hensiktsmessig at klassekontaktmøter også kan vedta endringer i vedtektene. Følgende forslag til endring i vedtekten §8 ble godkjent av foreldregruppa.

Ny §8:

«Vedtektene gjennomgås ved behov. Forslag til endringer i vedtektene sendes skriftlig til FAU. Endringene tas opp og vedtas/vedtas ikke på møte i foreldrerådet eller i klassekontaktutvalget».

Oppdaterte vedtekter er vedlagt protokollen.

**Barn og sosiale medier**

Torgeir Waterhouse, direktør for internett og nye medier i IKT Norge, holdt innlegg om barn og sosiale medier. Det var påfølgende spørsmål og diskusjon. Det var høyt engasjement fra foreldregruppa.

Referent

Inga Gjerdalen

**Vedtekter for foreldrerådet ved Høybråten skole**

Vedtatt 17. oktober 2016

**§ 1- Foreldrerådet**  
Alle foreldre som har barn ved skolen, er medlem av foreldrerådet. Foreldrerådet skal arbeide for å skape godt samarbeid mellom hjemmet og skolen, legge til rette for trivsel og positiv utvikling hos elevene og skape kontakt mellom skolen og lokalsamfunnet.

Klassekontakter og personlig vara velges på foreldremøte for hver gruppe, på alle trinn.

**§ 2 - Foreldrerådets arbeidsutvalg (FAU)**  
Foreldrerådets arbeidsutvalg (FAU) er et arbeidsutvalg valgt av foreldrerådet og er det utøvende organet for foreldrerådet. FAU skal bestå av minimum fem personer og er bindeleddet mellom foreldrene og skolen. FAU skal sikre reell medvirkning for foreldrene, og ha medansvar for at læringsmiljøet til elevene er trygt og godt.

**§ 3 - Valg og konstituering**  
FAU kan velge en valgkomité som innstiller kandidater til FAU. Valg av nytt FAU skjer på årsmøte i foreldrerådet.

FAU konstituerer seg på det første møtet og velger leder, nestleder, økonomiansvarlig og fordeler øvrige oppgaver.

**§ 4 - Komiteer**  
Det kan velges underkomitéer for FAU som arbeider med nærmere definerte oppgaver eller prosjekter. Etter forslag fra foreldrerådet bestemmer FAU hvilke komiteer som skal nedsettes.

**§ 5 - Møter**  
FAU har møter minst fire ganger per år, og ellers når minst tre medlemmer krever det. Det arrangeres to møter i foreldrerådet per år. Årsmøtet velger medlemmer/vara til driftsstyret, medlemmer/vara til skolemiljøutvalget og foresatt(e) som kan revidere regnskapet.

**§ 6 - Økonomi**  
FAU har disposisjonsrett over midler som kommer inn på arrangementer i regi av foreldrerådet/FAU. Midlene skal gå til formål som kommer skolens elever til gode. Budsjett og revidert regnskap legges fram for og godkjennes på årsmøtet.

**§ 7 - Taushetsplikt**  
Forvaltningslovens bestemmelser om taushetsplikt, gjelder for foreldrekontakter og medlemmer av skolens rådsorganer (O[pplæringsloven § 15 - 1](http://www.lovdata.no/all/tl-19980717-061-017.html#15-1)).

**§ 8 - Endringer av vedtektene**  
Vedtektene gjennomgås ved behov. Forslag til endringer i vedtektene sendes skriftlig til FAU. Endringene tas opp og vedtas/vedtas ikke på møte i foreldrerådet eller i klassekontaktutvalget.